PTG จับตากำไรไตรมาส 2 ฟื้นตัวเด่น 137% รับค่าการตลาดหนุน แนะซื้อเป้า 18.50 บาท
PTG จับตากำไรไตรมาส 2/65 ฟื้นตัวเด่น 137% รับค่าการตลาดหนุน ลุ้นดันผลงานทั้งปีแตะ 1.5 พันลบ. โต 45% เทียบปีก่อน แนะซื้อเป้า 18.50 บาท
PTG จับตากำไรไตรมาส 2/65 ฟื้นตัวเด่น 137% รับค่าการตลาดหนุน ลุ้นดันผลงานทั้งปีแตะ 1.5 พันลบ. แนะซื้อเป้า 18.50 บาท
8 ก.ย. 2565

บล.เคทีบีเอสที ระบุในบทวิเคราะห์วันนี้ (19 ก.ค.65) ว่า บริษัท พีทีจี เอ็นเนอยี จำกัด (มหาชน) หรือ PTG คงคำแนะนำ “ซื้อ” ราคาเป้าหมายที่ 18.50 บาท ประเมินกำไรสุทธิไตรมาส 2/2565 ที่ 380 ล้านบาท (ลดลง 24% เทียบช่วงเดียวกันของปีก่อน, โต 137% เทียบไตรมาสก่อนหน้า) โดยเทียบช่วงเดียวกันของปีก่อน ลดลงจากค่าการตลาดที่ถูกกดดันจากมาตรการภาครัฐ
อย่างไรก็ตาม เทียบไตรมาสก่อนหน้า ฟื้นตัวเด่นจากยอดขายน้ำมันและค่าการตลาดที่ฟื้นตัว โดยคาดปริมาณจำหน่ายน้ำมันอยู่ที่ 1,360 ล้านลิตร (โต 6% เทียบช่วงเดียวกันของปีก่อน, โต 8% เทียบไตรมาสก่อนหน้า) และค่าการตลาดอยู่ที่ 1.75 บาท/ลิตร ฟื้นตัวจากไตรมาสก่อนที่ 1.70 บาท/ลิตร ผ่อนคลายจากการทยอยปรับเพดานราคาดีเซลขึ้นเป็น 35 บาท/ลิตร
ทั้งนี้ยังคงประมาณการกำไรปี 2565 ที่ 1.5 พันล้านบาท (โต 45% เทียบช่วงเดียวกันของปีก่อน) การเดินทางที่ฟื้นตัวและราคาน้ำมันที่คาดไม่สูงกว่าช่วงครึ่งแรกปี 2565 อย่างมีนัยสำคัญจะลดแรงกดดันค่าการตลาด หนุนให้ช่วงครึ่งหลังปี 2565 ผลประกอบการฟื้นตัวต่อเนื่องราคาหุ้นกลับมา outperform SET ได้ราว  13%ในช่วง 3 เดือนที่ผ่านมา คาดมาจากตลาดมีมุมมองต่อผลประกอบการผ่านจุดต่ำสุดไปแล้ว
โดยประเมินราคาหุ้นจะ outperform SET ได้ต่อจากมาตรการคุมราคาน้ำมันที่ผ่อนคลายลงของภาครัฐและแนวโน้มราคาน้ำมันโลกที่ไม่สูงกว่าช่วงครึ่งหลังปี 2565 อย่างมีนัยสำคัญจะทำให้บริษัทยังคงบริหารจัดการค่าการตลาดได้และเห็นผลประกอบการที่ฟื้นตัวต่อในช่วงครึ่งหลังปี 2565